لك 


ا لكك 
Way2allah,corr‏ 





(سم (ثاوة: أصبحنا على نطرة اللإسللام[ ] 


لفضيلة الشيغ: و. عبر الرمن الصاوي ل[ | 





- 0 Way2allah com 


57 
ي اع م 
e‏ ءءء 







0 
4 


way2Zallahcom 


إنتاج فريق التفريغ بشبكة الطريق إلى الله 


شبكة الطربق إلى الله way2allah.com‏ 





اسم المادة: أصبحنا على فطرة الإسلام 


من سلسلة: أذكار الصباح والمساء | ل" 
لفضيلة الشيخ: د. عبد الرحمن الصاوي ٠‏ 


https://way2allah.com/khotab-item-149588.htm :5دlLkاl رابط‎ 


طريقك نحو معرفة الله 


www.way2allah.com 








أعوذ بالله السميع العليم من الشيطان الرجيم» بسم الله 
الرحمن الرحيم» إن الحمد لله نحمده ونستعين به ونستغفره» 
ونعوذ بالله -تعالى- من شرور أنفسنا وسيئات أعمالناء من 
يهده الله فلا مضل له. ومن يضلل فلا هادي له. وأشهد أن 
لا إله إلا الله وحده لا شريك له. وأشهد أن محمدًا عبده 
ورسوله. 

اللهم صل على محمد وعلى آل محمد. كما صليت على 
إبراهيم وعلى آل إبراهيم إنك حميد مجيد اللهم بارك على 
محمد وعلى آل محمد كما باركت على إبراهيم وعلى آل 
إبراهيم إنك حميد مجيد. 

ت 
ار ےت 


"يا أَيّهَا الّذِينَ منوا انَقُوا الله حقَّ تُقاته ولا ون إلا وأنتم 
مُسْلِمُونَ" آل عمران:” 23٠١‏ "يا أَيّهَا النَّاسُ انوا ربكم 
لدي لقم ن فس وَاجِدَةٍ وَخَلَقَ مِنْها رَوْجَهَا وَبَتَ 
منهُمَا ِجَالا كثيرا وَنْسَاءَ ع وَانَقُوا الله الذي 00 به 
وَالْأَرْحَامَ إِنَّ اللّهَ گان عَلَيَكُمْ رَقِيبا" النساء:١٠ء‏ "يا أَيْهَا 
لَذِينَ آمنُوا انَقُوا الله وَقُولُوا فَولَا سَدِيدًا * يُصْلِخ لم 
عْمَالكُمْ وَيَغْفِرْ لَكُمْ ذَنُوبَكمْ وَمَنْ يُطِع الله ورَسُولَهُ فد قااَ 


0 
ت 


فوا عظيمًا" الأحزاب ٠/١ : ۷١‏ أما بعد؛ 


الاھ 


te 


فإن أصدق الحديث كتاب الله -تعالى- وخير الهدي هدي 
محمد -صلى الله عليه وعلى آله وصحبه وسلم- وشر 
الأمور محدثاتما. وكل محدثة بدعة. وكل بدعة ضلالة» وكل 
ضلالة في النار ثم أما بعد؛ 

مرحبا بكم أيها الأخوة الكرام الأحباب في هذا الصباح 
المبارك وأسأل الله -جل وعلا- كما جمعنا سويً ها هناء أن 
بجمعنا مع نبينا محمد -صلى الله عليه وسلم- بغير حساب 

ولا عذاب في أعلى جنات الخلد وهو راض عنا -سبحانه 
وتعالى- إنه ولي ذلك وهو نعم المولى ونعم النصير. 


ولا زلنا أيها الكرام الأحباب مع أذكار الصباح التي نعايشها 
ونحاول أن تخرج من قلوبنا قبل ألستناء ليتقبلها الله -جل 
وعلا- منا كما قال نبينا -صلى اللّه عليه وآله وسلم-: 
"واغلموا أن اللَّهَ لا يستجيبُ دعاءً من قلب غافل لاو"' 
يعني حتى يتقبل منا الدعاء, لابد أن تكون قلوبنا حاضرة 
فاهمة ما تقول» نسأل الله -جل وعلا- أن يرزقنا وإياكم 
الفهم في كتابه وفي سنة نبيه -صلى الله عليه وآله وصحبه 
وسلم-, وأن يرزقنا وإياكم الإخلاص والصدق في كل 
أقوالنا وأفعالنا وأحوالنا إنه ولي ذلك وهو نعم المولى ونعم 
النصير. 


1 أخرجه الترمذي 

ومعنا ذكر واعتراف أمام ربنا -جل وعلا- وتجديد للإيمان, 
تجدده في كل صباح, كما روى الإمام أحمد في المسند, ورواه 
النسائي والحاكم وابن أبي شيبة وغيرهم من حديث عبد 
الرحمن بن أبزى أنه قال والحديث صححه الألباي -رحمه 
الله تعالى- أنه قال: كان النبي -صلى الله عليه وسلم- إذا 
أصبح يقول: "أصبَّخنا على فطرة الإسلام» وكلِمةٍ 
الإخلاصء ودين نَبِيّنا محمّدِ صلى الله عليه وسلَّمَ ومِلَةِ أبينا 
إبراهية, حَنيقًا مُسِلِمّاء وما کان مِنَ المشركينَ "", 

يبقى أنت تجدد العهد مع الله -جل وعلا- في هذا الصباح 
مع هذه الأمور» كم أمر؟ أربعة» أصبحنا على فطرة الإسلام 
وكلمة الإخلاص» ودين نبينا محمد -صلى الله عليه وسلم- 
وملة أبينا إبراهيم -صلى الله عليه وسلم- حنيقًا مسلمًا وما 
كان من المشركين. 

فتجدد العهد مع الله جل وعلا- في هذه الأربعة, يعني 
بتقول يا رب يعني أنت أكرمتني, ومننت علي» ومددت في 


"” أخرجه النسائي 


"أصبحنا على فطرة الإسلام" من سلسلة "أذكار الصباح والمساء" 









شبكة الطربق إلى الله way2allah.com‏ 
عمري حق أصبحت. فأنا أجدد العهد لك في كل صباح 
أن ملتزم مستقيم مع هذه الأربعة. أصبحنا على؛ يعني هذه 
نعمة إن ربنا يخليك تصبح» فلو مد الله -جل وعلا- في 
عمرك دي نعمة.» لأنك لو أصبحت على يوم القيامة 
خلاص انتهى العمل؛ مهو أنت مش هتقدر تتكلم إلا إذا 
أذن الله لك يوم القيامة, لا تسمع إلا همسّاء "لا يَتَكَلمُونَ 
إِلَا مَنْ أَذنَ لَهُ الرَحْمْنْ وَقَالَ صَوَايَ" > أنت 
أصبحت وبتتكلم هذه منة من الله -سبحانه وتعالى -, فإذا 
أمد الله -جل وعلا- في عمرك فقمت صباح لازلت في 
الأجل» لازلت في النعمة التي أعطاك الله -جل وعلا- 
إياهاء هذه الحياة» هذا العمر. فتستطيع أن تؤدي حتى لو 
أنك أذنبت طول عمرك, إذا أذن الله -جل وعلا- وأبقى 
لك الروح في جسدك دي نعمة, لازلت في الاستعتاب» 
مهما كان جرمك مهما كان ذنبك, لكن لسه في العمر زي 
ما النبي قال -عليه الصلاة والسلام- "فان الرجل منكم 
ليعملٌ بعمل أهل الجنة, حتى لا يكون بينه وبينها إلا ذراع, 

فيسبق عليه الكتاب» فيعملٌ بعمل أهل النارٍ» فيدخل 
النارّ. وإِنَّ الرجل ليعملٌ بعمل أهل النارٍ. حتى ما يكونُ بينه 
وبينها إلا ذراع» فيسبق عليه الكتاب» فيعملٌ بعمل أهل 
الجنة فيدخل الجنة"" 

يعني ممكن يبقى طول عمره بيعمل بعمل أهل النار, فإذا 
أراد الله -جل وعلا- به الخير وفقه, اجتباه. هداه لعمل 
خيرء حتى ولو قبل أجله. كما قال النبي -عليه الصلاة 
والسلام-. الحديث اللي فات حديث ابن مسعود في 
الصحيحين الحديث ده كما قال نبينا -صلى الله عليه وعلى 
آله وصحبه وسلم-. وبعدين مش قلنا برضه هنتكلم إن 
من أذكار الصباح والمساء الصلاة على البي» فصل على 
البي» متدساش» أصل لو نسيت مش بقولك أنت متعمد, 
أنت مش متعمد ولا حاجة بس ممكن تنسى, لو نسيت دي 
برضه مشكلة. لأن النبي -صلى الله عليه وسلم- قال: 
"من نسي الصلاةً علي حَطِىَ طريق اة" غلطت 
TEN‏ 


+ الجامع الصغير للسيوطي 

ومشيت في طريق تان غير طريق الجنة» فاوعى تدسى 
وخليك على هذا الطريق »فنبينا -صلى الله عليه وسلم- 
بخبرنا إن لو ربنا مد في عمرك أو أجلك ولو نفس واحد دي 
نعمة, فما بالك بقى بقالك كم سنة بتاكلهاء ممكن ربنا يمن 
عليك في آخر العمر ويستعملك, كما قال النبي -عليه 
الصلاة والسلام- في حديث أبي عبسة الخولانى, كما رواه 
الإمام أحمد وبعض أصحاب السنن وصححه الألباني أن 
البي -صلى الله عليه وعلى آله وصحبه وسلم- قال: "إذا 
أرادَ اللهُ بعبدٍ خيرا عسّله قيلَ وما عسّله؟ قال يُفتَحُ له عمل 
صالحٌ قبل موته فيقبضة عليه" يعني إيه؟ خلاص قرب بموت 
خلاص بس قبل ما موت ربنا بقى يوفقه. كرم من عند ربناء 
يوفقه إلى عمل خير بين يدي أجله حتى يقبضه عليه ربنا 
أكرمك أن يشغلك شغلانة بقالك سنوات طويلة 
مبتحافظش على صلاة الفجرء ربنا يكرمك وتيجي في 
الآخر وتحافظ على صلاة الفجر وتقبض على ذلكء يبقى 
ده توفيق من ربنا. بقالك طول عمرك بتدخن» 4٠‏ سنة 

بتدخن وتيجي واحد يقولك كلمة مغلا يقولك صراحة كفاية 
کده» هتقوله إيه؟ خلاص والله وتبطلها. لسه امبارح واحد 
طيب من إخواني الطيبين كان ماشي جمبي فلقينا واحد 
بيشرب سجاير فكلمه, رايحين نعمل عمل كده فكلمه. 
لقيته بيقولي سبحان الله أنت عارف فلان اللي مات؟ آه. 
أنا قابلته قبل ما بموت بكام يوم فقلت له وبعدين؟ قال له 
إيه؟ وبعدين؟ قال له ماعدش بعدين» ماعدش بعدین» قال 
له خلاص طالما ماعدش بعدين قابله نضيفء, قابله نضيف» 
قال له خلاص» ده فحوى الكلام يعني بيقولي سبحان اللّه 
لس و ير يب من احير عا معي 
خلاص» واحد صاحبه اللي كان وسيط بنا قابلجي وقال له 
ده هدية من فلان بيقول لك الحمدلله كلمتك خلته يبطل 
السجاير. 


كنت في أمريكا في المركز الإسلامي -شاب قلتلكم القصة 
دي قبل كده- شاب أفربقي من أصل إفريقي» وقوي 

البنيان طويل بعرض ومشهور في مكانه أو في حيه بالقوة 
والفساد والإفساد. فجأة الأخوة لقوه في المسجد. مش ده 
اللي هو؟ آه هو. لا تلاقي مثلاً واحد بلطجي كده مثلاً 
مجرم فتوة منيم الناس من المغرب زي ما بيقولوا ولا مش 
عارف ايه» فجأة تلاقيه بيصلي في المسجد وقاعد بيبكي, 
فالأخوة هناك لاقوه بيصلي» وهو أصلاً كافر يعني مش 
مسلمء فجأة لقوه بيصلي معاهم الجمعة؛ طبعًا مستغربين 
وبيكلموا بعض وكده وبعد شوية مش ده هو؟ راح قايم بعد 
الجمعة وراح قايل للإمام, الإمام واقف هنا قال له: ممكن 
الميكروفون, قال له: اتفضلء هيقول ايه؟ لقاه واقف كده. 
قال له: اتفضل خد الميكروفون, طلع مسك الميكروفون 
قدام الناس وقال بسم الله الرحمن الرحيم "قل هُوَ الله أَحَدٌ 
(۱) الله الصّمَدُ (؟) 1 يَلِدْ وَل ولذ (") و1 يكن لَهُ كُفوًا 
َحَدٌ (4)" الإخلاص :١‏ 4» وراح حط الميكروفون وقاعد, 
بس. بيقولوا لا عرف يقراها صح ولا ضبط حتى الت ۴ 

صح. ولا نجويد صح بس قلا كده وراح قاعد, الناس 

مستغربة ايه اللي عمله ده؟ فالناس مشت ماعدش إلا 
الإمام والمؤذن وكم واحد كده. الإمام راح له وقال له هو 
أنت مش فلان؟ قاله آه, قاله طب إيه اللي حصل؟ قاله أنا 
أسلمت امبارح» يعني عرضوا علي أسلمت امبارح بالليل» 
قال له طب أنت عملت كده ليه؟ قال له والله أنا لسه 
أسلمت امبارح ومعرفش إلا سورة الإخلاص دي, 
حفظوهالي امبارح» يعني حتى الفاتحة كبيرة عليه محفظهاش, 
حفظ سورة الإخلاص بس» ولسه أول مرة آجي أصلي 
معاك» فسمعتك بتقول والمترجم بيقول حديث النبي -عليه 
الصلاة والسلام- بلغوا عني ولو آيةء أنا لقيتني حافظ أربع 
آيات قلت ها أبلغهم. فطلع ومسك الميكروفون وبلغهم, 
أربع آيات وراح قاعد في الجنب وخلاصء الناس انفضت 
هو خارج لسه من المسجد صدمته سيارة مات قدام 
المسجد, كان لسه امبارح هيدفن مع الكفرة لا غسل ولا 
تكفين, الآن دفن في مقابر المسلمين صلى عليه المسلمون 
وغْسّل من المسلمين, اختاره الله وأحسن ختامه. فأنت لما 

ربنا يمد في عمرك علشان تستعتب ممكن العمل اللي 
هيدخلك الجنة لسه مجاش» صح؟ يبقى وأنت بتقول كده 
"أصبحنا على" تستحضر النعمة» هنيجي نتكلم برضه 
"اللهم بك أصبحنا وبك أمسينا" يعني من فضل ربنا عليك 
أكرمك وأصبحت» ده نعمة من ربناء أنت أول حاجة 
بتقولما لما تقوم من النوم إيه؟ الحمد لله الذي أحيانا بعدما 
أماتنا وإليه النشور» يعني بتحمد ربنا إنه أمد في عمرك حتى 
أحياك, هذه نعمة» ممكن العمل اللي هيدخلك الحنة لسه. 

أخ فاضل حبيبي دايا كلمته كده لما مثلاً نروح نعمل خير 
مغلا وتلاقي إنسان أحيانًا بيكسل تعبان مثلّا مشغول, يقولي 
تعالى بمكن دي طبة الميزان» فهمتوهاء يقولي كده تعالى يمكن 
دي طبة الميزان. يعني تخيل كده لما تكسل عن أي عمل إن 
أنت واقف قدام الميزان يوم القيامة بين يدي الله -جل 
وعلا- يتحط هنا تسبيحة ويتحط هنا نظرة محرمة, يتحط 
هنا كلمة توحيد ويتحط هنا مثل كلمة لأبيك وأمك لا 
تَسْرء اتحط هنا مغلا ركعة في جوف الليل واتحط هنا سهرة 

في الحرام» فحسنات وسيئات. فأنت قاعد بين الرجاء 
والخوف إذا رجحت كفة الحسنات ترجو وتطمئن وتسعد 
ونحس بالقرب من الجنة وتأمل فيهاء إذا وضعت في كفة 
السيئات سيئة تخاف ويضطرب قلبك وترتعد فرائسك 
وتحس بالقرب من النار فتعيش بين الرجاء والخوف» حسنة 
وسيئة» حسنة وسيئة» تخيل لو أنهم زي بعض وخلص 
الكتاب. قلبك يبقى عامل ازاي؟ بمكن بقى يطلع لك 
حسنة» مش البي -عليه الصلاة والسلام- يقول في 
الحديث القدسي حديث صاحب البطاقة وفيه أن النبي - 
عليه الصلاة والسلام- الحديث في مسند أحمد وفيه أن 
البي قال يقول -جل وعلا- للعبد: انظر لعل لك حسنة 
عندنا فإنه لا ظلم اليوم» الشاهد أن ممكن لك حسنة تبقى 
هي طبة الميزان» هي طبة الميزان فإذا من الله -جل وعلا- 
وأكرمك وأحياك ليُبّقيَ لك الأجل لتعملء بمكن العمل 
اللي الجاي ده هو ذه الختام, هو ده حسن الختام, هو ده 
طبة الميزان, هو ده اللي هيدخلك الجنة. 

وكانت كلمة السلف الصالح لعل الحسنة التي يرضى الله بما 
عنا لم نفعلها بعد, وغيره يقول لعل الطاعة التي يدخلنا الله 
ها الجنة لم نفعلها بعد وغيره يقول لعل اليوم الذي يكون 
سببًا في دخولنا الجنة لم يأتِ بعد. فلما تقول "أصبحنا" أول 
ما تقول الكلمة دي -هتيجي معانا في كل أذكار الصباح 
والمساء- تستحضر إيه؟ نعمة أن مد الله في عمرك وأجلك, 
خلوا بالكم يا أخوانا فيه ناس كانت معانا امبارح مش معانا 
النهاردة» مش شرط في المسجد ده بس ولا في الشارع, 
أنتوا مش بتشوفوا فيه مجموعة على الواتس اسمها "في صلاة 
جنازة" حد مشترك فيها؟ المشترك فيها يرفع ايده نشوف 
بس النسبة أد إيه, أكيد الوجوه الطيبة اللي بنشوفها دي 
المجموعة دي فيها صلاة جنازة» ليه بقى؟ الشباب عاملينها 
بحيث يقولوا لبعض مثلًا أن فيه جنازة في الجمعية الشرعية 
بعد صلاة الظهر اليوم مغد فيه جنازة في العيسوي بعد 
صلاة العصر أو جنازتين أو ۳ فيه جنازة في مسجد 

الرضوان في طلخا في الجديدة, فيه جنازة في مسجد مش 
عارف ايه في طلخاء لأن فيه شباب حريصين على أن 
يعملوا كل يوم الأربع أعمال اللي النبي قالها: "من أصبح 
اليوم منكم صائمًا؟ من تبع منكم اليوم جنازة؟ من عاد 
منكم اليوم مريضا؟ من أطعم منكم اليوم مسكينً "0 
فتلاقي شباب كده ربنا يكرمهم وجوههم دابمًا يبقى صا 
وبروح على الجنازة وی جيبه كمان التمر علشان يعطيك 
إفطارء وهو راجع يعدي على واحد مريض يزوره أو يعدي 
على مستشفى يزور ال مرضى اللي فيهاء ولو مسكين يديله 
شوية أي حاجة يفطروا بيها. فده حريص على أنه يعمل 
الأعمال الأربعة دي فعاملين الجموعة دي اللي عاير 
يشترك فيها أنا ممكن أديله الرقم ويشترك فيهاء يعرف لو 
فيه صلاة جنازة, فأنا بقولك كل يوم ناس بتفارقنا إلى الله 
أعمل طاعة. قال البي -عليه الصلاة والسلام- " 


و 


* روايات الحديث هنا 

مَن طالّ عُمِرُهُ وحسّن عملَة". العمل الحسن اللي 
يدخلك به الجنة ربناء بمكن لسه مجاش» فربنا بيطول عمرك 
علشان ترجع» علشان تستعتب» وهذا فضل الله -جل 
وعلا- عليناء أن يطيل الله -جل وعلا- في عمرك واحنا 
قربنا على رمضان» حديث عظيم حديث طلحة بن عبيد الله 
الثابت الصحيح رواه أصحاب السنن وصححه الألباني أن 
طلحة بن عبيد الله كان -حديث أم سلمة والقصة رواها أو 
ذكرها طلحة بن عبيد الله- كان طلحة بن عبيد الله له 
صاحبان, اتنين أصحابه أسلما سويًا وجاهدا مع النبي - 
عليه الصلاة والسلام- الاثنين إيه؟ أسلموا في وقت واحد, 
أصحاب» وكان من أحدهما أن فقتل شهيدًا في المعركة, أما 
الثاني فمات بعده بسنة على فراشه., الأولان إيه؟ شهيد مع 
النبي في المعركة, والتاني مات على فراشه» احنا بفهمنا إن 
الأعظم درجة مين؟ الشهيد فطلحة بن عبيد الله رأى في 
منامه أن الذي مات على فراشه يقف بجوار الشهيد 


' عمدة التفسير 

ويجوارجما طلحة. أصحاب الثلاثة, أمام باب الجنة» فخرج 
خارج من الجنة وأشار على الذي مات على فراشه هلم 
فلتدخل الجنة» يعني إنت من السابقين ادخل الجنة فمكث 
فيها ما شاء الله أن يمكث ثم خرج, فنادى على الشهيد أن 
يدخل الجنة» فقام ودخل ثم التفت إلى وقال انتظر فإنه لم 
يحن أوانك بعد, لسه الدور مجاش عليكء فقام طلحة وقص 
الرؤيا على من» على بعض من حوله» ففزعواء استغربوا. 
اتعجبواء ليه؟ مات على السرير وده شهيد مش النبي اللي 
قالنا أن الشهيد له خصال؛ يغفر له مع أول دفقة من دمه. 
ويرى مقعده من الجنة» ويجار من عذاب القبرء ويأمن من 
الفزع الأكبرء ويحلى حلية الإيمان. ويكسى تاج الوقار, 
ويزوج باثنتين وسبعين من احور العين» ويشفع في سبعين من 
أهله, ولا يجد من ألم القدل إلا كما يجد أحدنا من مس 
القرصة, كما ثبت في حديث آخر. ازاي ده؟ فذهبوا إلى 
البي -عليه الصلاة والسلام- وقص طلحة الرؤيا عليه. 
الصحابة حواليه عايزين يشوفوا التفسير إيه. ازاي؟! فقال 

النبي -عليه الصلاة والسلام- اسمعوا بقى, ثما تعجبون؟ ما 
تعجبون؟ قالوا يا رسول الله نعجب أن هذا بموت على 
فراشه يسبق الشهيد! قال البي -عليه الصلاة والسلام- 
أليس قد مكث بعده سنة؟ يعني إيه؟ مش ربنا طول عمره 
سنة, أليس قد مكث بعده سنة؟ قالوا: بلى يا رسول الله 
قال: وأدرك رمضان؟ كمان يعني قالوا: بلى. قال وصلى 
كذا وكذا من سجدة في السنة؟ يعني كمان إيه؟ زاد في 
الصلوات, قالوا بلى يا رسول الله. قال النبي -عليه الصلاة 
والسلام- فما بينهما أبعد ثما بين السماء والأرض» ده مش 
سبب بس «ه في الجنة كمان بينه وبين الشهيد أعلى من 
الشهيد, كما بين السماء والأرض". 


أنا عاوز المعابى دي تستحضرها في قلبك وأنت تقول إيه؟ 
"أصبحناء أصبحنا" إن ربنا أكرمك وأمد في عمرك حتى 
تصبح, وتاخذ الرسالة منی› أن خلاص قول لنفسك كده؛ 

احمد ربنا بقى. يعني تخيل كده إن أنت حصل لك حادثة 
والعربية اتقلبت واللي حواليك كلهم ماتواء وأنت طلعت 
سليم: تقول لنفسك إيه؟ امد ربنا بقى» فوق بقى. فأنت 
برضه كثير من اللي ناموا مقاموش صح؟ احمد ربنا بقى. 
EGS‏ 
"أصبحنا" اللي هتيجي معانا في كذا حاجة» أصبحنا على 
5 الإسلام» أصبحنا وأصبح الملك لله اللهم بك 
أصبحنا وبك أمسيناء كل ده أو في الحديث وإن كان 
ضعيف» اللهم ما أصبح بي من نعمة أو بأحد من خلقك 
إلى غير ذلك» إنك تستحضر نعمة هذا الإصباح» أن أمد 
الله -جل وعلا- في عمرك حتى أصبحت» أصبحنا على 
فطرة الإسلام وكلمة الإخلاص» يا رب أنا يعني بجدد أهو 
بقى الإيمان وبجدد عهدي معاك في هذه الأربعة» على فطرة 
الإسلام وكلمة الإخلاص ودين نبينا محمد - صلى الله عليه 
وسلم- وملة أبينا إبراهيم -صلى الله عليه وسلم- حنيقًا 
مسلمًا وما أنا من المشركين. 

أصبحنا على فطرة الإسلام 

هذا الإسلام العظيم دين الفطرة, الحمد لله كل شيء في هذا 
الإسلام يوافق الفطرة, فطرة الله التي فطر الناس عليها, 
أنت تقول يا رب أنا أصبحت على فطرة الإسلام؛ يعني أنا 
ملتزم» ملتزمٌ بشرائع الإسلام, ما هو ربنا قال كده: "فَأَقَمْ 
وَجْهَكَ لِلدِينِ حَنِيمًا فِطْرَت اللَّهِ التي فط الاس عَلَيْهَا" 
الروم: ٠‏ 2 يبقى معنى أنك تقول "أصبحنا على فطرة 
الإسلام" يعني أنا أقمت شعائر الإسلام أمامك يا ربء أنا 
بمذا الإسلام الذي يوافق الفطرة,» فكل شيء تفعله بفضل 
الله -جل وعلا- يوافق الفطرة» نعمة الإسلام والله يا 
إخواننا كل حاجة فيها توافق فطرتك, لا تتضاد مع ما فطر 
الله الناس عليه يعني لما ربنا حرم عليك الزنا ونبينا -صلى 
الله عليه وسلم- حذرنا منه» الأمر الرباني والأمر النبوي ده 
يوافق الفطرة أصلاء يعني فطرة المخلوقات إن الإنسان يغار 

على عرضه» يغار على عرضه. فطرة الإنسان كده. يعني في 
صحيح البخاري أن صحابيًا رأى قردًا زنا بقردة» الصحابي 
شافه. القرد زنا بقردة مش زوجته. يقول: -هو بيحكي 
القصة دي للنبي -عليه الصلاة والسلام- فما كان من 
القردة إلا أن تجمعوا عليه وأخذوا يلقونه بالحجارة حتى 
مات» يعني تحربم الزنا ده أمر فطري» الغيرة على الأعراض 
والغيرة على الزوجة, ده أمر فطري» حتى الرجم الحد 
الشرعي ده أمر فطري يواكب الفطرة؛ وعلى هذا فقن بقى 
كل شرائع الدين, الصلاة دي أصلًا توافق الفطرة,» أنت 
مش محتاج علشان تصلي أن بجي يقولك أصل ثبت أو 
أثبت العلم الحديث أن أنت محتاج على الأقل ه مرات في 
اليوم أنك تفرغ الشحنات السالبة التي تسير في الجسم لأنما 
بتصيب الإنسان بالأذى» التشنجات» الزيادة العصبية» مش 
عارف القهر النفسي» الضغط العصبي, فمحتاج الإنسان 
كل يوم يفرغ الشحنات السالبة» طيب يفرغها ازاي؟ لازم 
رأسه تلمس الأرض لأن الأرض موجبة والجسم الشحنات 

السالبة ماشية فيه فلما يحط دماغه في الأرض الشحنات 
السالبة تخرج, يرفع راسه يهدأ ويسكن, ده العلم الحديث 
اللي بيقول كده. 

أنت مش محتاج علشان يثبت لك العلم الحديث حاجة في 
الدين إن تقول يبقى صح. لا احنا على يقين إن العبادة هي 
دي اللي محتاجها جسمكء أطباء القلب بيقولوا إن الإنسان 
لابد ألا يستمر في نومه ساعات طويلة لابد أن يستيقظ في 
وسط النوم؛ ويفعل لو مجهود بسيط إنه يقوم يتحرك ولو أنه 
يشرب ميه ولا أنه بحرك جسمه حركة بسيطة» ولو ذهب 
ليعاود النوم» وإلا الجسم يبقى معرض للجلطات ومعرض 
لمش عارف لإيه في القلب, ده مقال عندي قرأته بالعربي 
وبالإنجليزي, فقالوا سبحان الله يعني عاملين في الحند تنظيم 
للساعة البيولوجية, الأمريكان بيروحوا الحند علشان يهيأوا 
الناس كده» يبقى علماء الحند الكبار -مع أنهم- بوذيين 
يجيبوا الناس اللي عاوزين ينظموا جسمهم ويرجعوه للضبط؛ 
ضبط الجسم الصحيح, يقعدوهم كده يخليهم بعد ما تغرب 

الشمس بساعتين تقريبًا لازم تناموا لازم تنامواء ويقومه بعد 
أربع ساعات تقريبًا ويقعده نص ساعة إلى ساعة يتحرك 
فيهاء وبعدين يرجعه ينام تاني حوالي ساعتين إلى 7 ساعات, 
وبعدها يقوم قبل ما يظهر النورء قبل ما يظهر النور ولازم 
يقعده حوالى 5" ساعات متصلة ويأمره ينام في وسط 
الضوضاء والنهار بس في مكان هادئ ساكن مظلم ولو ه 
دقائق, الكلام ده كله اللي بيعملوه الهنود ده يقعد الإنسان 
يقعد يعمله شهر إلى 4٠‏ يوم يرجع يبقى كل أمراضه 
العصبية والنفسية والضغوط والضغط وكل ده اتظبط. هو 
حضرتك اللي احنا قلناه ده ايه؟ هو ده يوم المسلم أصاًا 
إن حضرتك بتقوم في ثلث اليوم الآخرء وبدل المشيتين 
والتدربب البسيط لا ده أنت بتدرب نفسك تدريب رباي 
إنلك بتقوم الليل» والبي كان يحب قيام الليل ويطيل فيه 
والبي -عليه الصلاة والسلام- كان أحب القيام إليه كما 
فعل داود, وهو أحب إلى الله -جل وعلا- من قبل إنه 
ينام سدس الليل الآخر, كان ينام نصف الليل ويقوم ثلثه 

وينام سدسه» والبي -عليه الصلاة والسلام- والسلف 
الصاح كذلك كانوا لا يستحبون النوم بعد صلاة الفجر, 
وكان البي يستحب أن ينام القيلولة» هو السجود ده 
الشحنات السالبة تخرج من الجسدء إنتوا عارفين الشيخ 
محمد حسان -الله يحفظه- بيقول كنا مرة في المطار وبنصلى 
في المطار والدعاة كانوا مستحين قلتلهم تعالوا نظهر دينناء 
فصلينا في المطار على أرض المطار وسجدنا واحنا ساجدين 





لاقينا واحد جه سجد معاناء حط راسه» بعد ما خلصنا طلع 
راجل مشرك قال هم أصل أن عندي نفس المرض اللي 
عندكم ومبيروحش مني إلا لما أحط راسي في التراب زيكم 
كده. فأول مرة ألافي ناس مرضى نفسيين زبي» وعندهم 
نفس العلاج اللي أنا بعالح نفسي به. لا دول مش مرضى 
نفسيين, لا ده هو ده إصلاح النفس» ده ده ركاة النفس» 
فلما تسمع بقى أو تقول أصبحنا على فطرة الإسلام» اعلم 
أن الإسلام هو الدين الذي يوافق الفطرة التي فطرك الله - 
جل وعلا- عليهاء الإسلام ده هو الذي يحتاجه بدنك 

وجسمك وعقلك بعد قلبك ونفسك وروحك» هو ده اللى 
أنت محتاجه. فأنت تجدد العهد مع الله -جل وعلا- في هذا 






الصباح تقول يا رب أنا أصبحت على هذا الإسلام الذي 
أنا على يقين أنه هو صلاحيء أنني على يقين أنه هو 
الفطرة, هذا هو الدين. 


النبي -عليه الصلاة والسلام- رأى في رحلته في الإسراء 
والمعراج قدم له كأس من اللبن وكأس من الخمر النبي عمل 
إيه؟ أخذ اللبن وشرب وترك الخمرء قال له جبريل: لقد 
اخترت الفطرة, الفطرة يعنى بي أضلا حتى قبل الإسلام الفطرة 
أصلًا إنك ايه؟ ماتشربش حمرة, كان العقلاء مش حتى 
أقولك المسلمين, كان العقلاء في الجاهلية قبل الإسلام لا 
بقعون في الزنا ولا يشربون الخمر.ء دي الفطرة الصحيحة, 
حتى أن أبا بكر لا رُميت عائشة -رضي الله عنها- بالزنا 
وهي مُبرأة من فوق سبع موات» قال أبو بكر والله لقد 
رُمينا بشيء ما زمينا به في الجاهلية, أبو بكر في الجاهلية ما 

سجد لصنم. ولا وقع في الزناء ولا شرب راء ده فطرة, 
كان فيه حنفاء قبل ما البي يُبِعَتْ خالصء زي زيد بن 
عمرو بن نفيل» وورقة بن نوفل كانوا لا يأكلون الميتة» لأن 
دي فطرة» کانوا لا يأكلون ما ذبح على النصب» دي 
فطرة, الكلام ده قبل ما بيجي الإسلام. فحين يكرمك الله 
-جل وعلا- بمذا الإسلام الذي أتم الله -جل وعلا- به 
عليك النعمة ووافق كل أمر فيه تلك الفطرة التي فطرك الله 
-جل وعلا- عليهاء وأنت تجدد العهد على ذلك كل 
صباح» كمان لو طولنا شوية نتكلم عن سنن الفطرة بقى» 
الذي توافق الفطرة. أصبحنا على فطرة الإسلام. 


الأمر التانى نجدد العهد, وكلمة الإخلاص اللي هي لا إله 
إلا الله يعني يا رب أنا ملتزم بمذه الكلمة» وعلى كلمة 
الإخلاص» كلمة الإخلاص التي تعلن با إذعانك لله 
الإخلاص يعن إيه؟ يعني أنت خلصت نفسك من كل شيء 
وأبقيت حياتك لربك؛ الإخلاص إنك خلصت» الإخلاص 

من الخلاص تخلص, وبه الخلاص في الجنة» خلاص من 
العذاب» خلاص من النار هذا الإخلاص» هو سر بينك 
وبين الله -سبحانه وتعالى-. 

وعلى كلمة الإخلاص. ليه لا إله إلا الله كلمة الإخلاص؟ ما 
هو أنت بتقوله يا رب أنا لن أتوجه إلا لك ولن أعبد 
سواك» ولن أسأل سواك» ولن أتوكل إلا عليك» يعني مفيش 
إلا هو» يعني أخلصت كل أمرك له وحده» فأنت بتقول لا 
إله إلا الله إله يعني معبود يعني أي عبادة هتكون لين؟ مش 
له وبس, لا ده مفيش عبادة إلا له. هي دي معنى لا اله إلا 
نفي واستثناءء على هذا المقياس معناها ايه؟ لا إله إلا الله 
يعني لا أتوكل إلا على الله. لا أعبد إلا الله. لا أصلي إلا 
لله لا أذبح إلا لله. لا أقوم إلا لله. لا أذهب إلى المسجد 
إلا لله لا أتروج إلا لله. لا أعمل إلا لله لا أبذل إلا لله لا 
أنفق إلا لله لا أبر إلا لأجل وجه الله كد لا أجاهد إلا 

الله مش الكلمة بنحفظها وخلاص يعني لا إله إلا الله لا 
معبود بحق إلا الله. 

المشركين كانوا عارفين إن ربنا إله. لا أنت لا بد أن تخلص 


م 


له وحده "قل إِنْ أمزث أن أَعَبْدَ اللَّهَ مخلصًا له الذي" 






الزمر ١١:‏ فهذه كلمة الإخلاص. تتعود ألا تتوجه بالعبادة 
إلا له -سبحانه وتعالى-, لن يثيبك إلا هوء يعني -سبحان 
الله- من ترائيه بعبادة قلبه بيد من غفلت عنه» يعني مغلا 
أنت عاوز تعَرّف الناس ليه أنك أنفقت أو بنيت مسجد؟ 
ليه؟ علشان يثنوا عليك؟ علشان يحبوك؟ صح؟ علشان 
يقدروك؟ أصلًا قلوب هؤلاء بيد ربك, فيه ناس -سبحان 
الله- مهما تعمل علشان الناس بس هم عارفين أنحم بيتزلفوا 
وعارفين أنحم بينافقوهم, وفيه ناس مبتعملش حاجة أمام 
أحد. وربنا جعل لما القبول. فالإخلاص أخي الحبيب يعني 
الإخلاص له ريحة؛ أنا بقولك بصدق أنت لو عايز تعمل أي 
عمل استره. كما كان السلف الصالح. العبارة دي واللّه يا 
أخوانا رمت حياق شخصيًا يعني. كان السلف الصاح 

بسترون حسناقم كما نستر سيئاتنا» أنت لو عملت غلط 
ولا عملت واحد معاه حاجات مترضتيش ربنا على المحمول 
مثلاء يسره إن أبوه يشوفها؟ ولا إن يتفضح بيها قدام 
الناس؟ الحرامي بيروح يسرق ويقول إيه؟ ربنا يسترء عاوز 
يستر ذنبه. 

السلف الصاح بقى كان بالنسبة لحم الطاعة بيستروها زمان 
زي ما احنا بنستر الذنب» مش عايزين حد يعرفها. هو ده 
بقى الإخلاص» وهو لا يريد محمدة من الناس» فهو على 
يقين أن الإخلاص؛ هذا السر الذي بينك وبين الله سيرى 
أثره أمام الناس, في الأثر الإخلاص سر من أسراري لا يطلع 
عليه نبي مقرب فيعرفه, أو ملك فيكتبه لكن الله -جل 
وعلا- يظهر أثره. قال أحدهم ويُروى حديئًا لكنه أثر مش 
مقرل حلديث. علشان اده "لو آلا احلك بعل 4 
صخرة صماء لا باب لما ولا كوة لأخرج الله عمله كائنًا من 
كان" يعني حضرتك لو بتقيم الليل في جوف الليل محدش 
شايفك ولا زوجتك عرفت بدموعك ولا بكاءك. منتاش 

حتاج تقول للناس أنا كنت بصلي» ده أنا والله بقوم الليل» 
ده أنا والله .. ماتقولش, أخلص خليها سر بينك وبين ربناء 
وسيجعل الله هذا العمل له قبول عند الناس» أنت بتقول 
للناس أنا بصلي ليه؟ علشان يقولوا أنت طيب وصال» 
خليك مع ربنا وماتقولش, وهو -سبحانه وتعالى- يجعلهم 
يقولوا أكثر من ذلك لو أخلصت» أي والله هو ده 
الإخلاص» فكلمة التوحيد بتعلمك الإخلاص, لا إله إلا 






0 ٠ 


الله مفيش عبادة توجه إلا له» مفيش معبود إلا هو» مفيش 
أحد ترجوه إلا هو. مفيش أحد تطلب منه الكرامة ولا 
الفضل ولا الرزق ولا العزة ولا العطاء ولا الدنيا ولا الآخرة 
ولا الجنة إلا هو» هي دي معنى كلمة الإخلاص» تجدد 
العهد مع الله يا رب أنا مخلص في إيماني لك. لا أريد إلا 
سواك. ولا أطلب إلا منك. 


أصبحنا على فطرة الإسلام وعلى كلمة الإخلاص ودين 
نبينا محمد -صلى الله عليه وسلم-, برضه مستمسك بهذا 

الدين الذي أرسله الله ليه مقولتش الدين الإسلامي؟ ده 
أنت برضه بتستحضر نعمة أن أرسل الله إليك النبي -عليه 
الصلاة والسلام-. لما تكلمنا في الذكر اللي فات» رضيت 
بالله ربا وبالإسلام دينا ومحمد -صلى الله عليه وسلم- 
نبا فأنت سعيد وفرحان فبتحمد ربنا على نعمة إرسال النبي 
-عليه الصلاة والسلام-» وتجدد العهد أنك على سنته. 
بس يا أخوانا الكلام ده محتاج عمل, أصبحنا على فطرة 
الإسلام وكلمة الإخلاص ودين نبينا محمد. أنت ماسك في 
دين النبي ولا لأ؟ ولا أول حاجة بتحصل لك بتتنازل يما 
عن الدين, مهو ده اختبار برضه. يوم القيامة تخيل المشهد, 
مشهد صعب ٠ه‏ ألف سنة الناس واقفة» والشمس فوق 
الرؤوس لدرجة أن فيه ناس العرق غطاهاء العرق كده غطاه. 
لولا أن ربنا ما كتب أنحم يذوقوا الموت إلا الموتة الأولى كانوا 
غرقوا من العرق» الزحام يخنق الأنفاس, لولا إن ربنا ما كتب 
عليهم الموت مرتين كانوا ماتوا اختناقًا وعرقاء حد يقدر 
يقف ٠ه‏ ألف سنة على رجليه» ويعدي على النار نحته, 

الشررة تبقى زي القصرء أهو بي الحر ده تشوا بعيد 
البي -عليه الصلاة والسلام- هو اللى ينادي 58 يا 
محمد يا مود يا خالد, با إبراهيم, يا أحمد, يا عبد 






الرحمن» ينادي عليك ده أنت من أمتى أنا عارفك ينادي 
عليك البي -عليه الصلاة والسلام-, ليه؟ تعال اشرب 
حوض عدد كيزانه بعدد جوم السماء» يعني مليارات 
والحوض جاي من الجنة» يصب فيه ميزابين جايين من تمر 
الكوثر اللي في الجنة تمر النبي, يعني النبي يسقيك من الميه 
بتاعته. من الكوثر اللي هو خاص بالنبي " إِنَا أَعْطَيْنَاكَ 
الك الحكوثر: ١‏ -عليه الصلاة والسلام-, أنت رايح 
بقى جري علشان خلاص لو شربت شربة مش هتعطش 
تاني» خلاصء لا في أرض المحشر ولا في الجنة ولا أي حاجة, 
حتى لو دخلت الجنة وشربت مش من العطش 'إِنْ لَك ألا 
تَجُوعَ فيهًا فيهًا وَلَا تْرَّئ * وَأَنَكَ لا نَظْمَأ فيها وَل تَضْحَا" 
٩1۹4 ۸‏ 00 واحدة بس» فبتجري 5 وأنت 

تشوفه في الرؤيا هتروح تشوفه» وهو واقف على الحوض 
ويسقيك من حوضه الشريف -صلى الله عليه وسلم- ولو 
شربة لن تظمأ بعدها أبدَا خلاص قربت من النبي -عليه 
الصلاة والسلام- وخلاص شفت النبي قرب منكء 
والحوض قدامك وخلاص هتشرب» لسه بتقرب من البي 
تلاقي الملايكة راحت واقفة في النص» ابعد إيه ده البي 
بينادي علي؟! لا يا رسول الله مش ده, ده من أمتي؟ أنت 
متعرفش» مستمسكش بسنتك بعدك ده غير ده بدٌل» 
أنت قلت له اعمل كذا ومعملهاش» أنت قلت له متعملش 
كذا وعملهاء هو عارف أن شكلك كذا وطريقتك كذا 
وكلامك كذا وعبادتك كذا ومعملش زيك؛ غير الملايكة 
تقف تمنعه أبعد, والنبي -عليه الصلاة والسلام- يقول ده 
تبعي أنا عارفه» لا معلش يا رسول الله ماعدش تبعك. النبي 
-عليه الصلاة والسلام- قال: "ليزودن أناس عن حوضي 
يوم القيامة وأنا أعرفهم" يعني البي يعرفهم يزودن يعني إيه؟ 
يطردوا أبعد مش هتيجي› فأقول إهم من أمني , دول تبعي 

ده أنا عارفهم» فيقال لي: إنك لا تدري ما أحدثوا بعدك", 
إهم بدلوا بعدك» غيروا» ده مش دين محمد -عليه الصلاة 
والسلام-» ده مش طريقة محمد حتى لو ظننت أنك 
ستهتدي بماء لا احنا مطالبين أن نمتدي إلى الحق وبطريقة 
البي» احفظوا الكلمتين دول» أنت مطالب أنك قتدي 
بالحق وبطريقة النبي -عليه الصلاة والسلام-. 


مش النبي -عليه الصلاة والسلام- لما ذكر حديث حذيفة 
في الصحيحين» حذيفة يقول: "كان النَّاسسْ يَسْأَلُونَ سول 
اله صلی الله عليه وسلَم عن احير ونث أشْألَهُ عن الشَر 
عََافَةَ أن يُذْرِكْني فقلث: يا رسول الله إا كتا في جَاهليّة 
وشي فَجَاءَنَا الله بهذا الخَيْرِ فهل بَعْدَ هذا الخَيْرٍ من شر 
قال: نَعَمْ قلتُ: وهل بَعْدَ ذلك الشَّرْ من خَيْرِ؟ قال: عم 
وفيه دَحَنٌ قلث: وما دَخَنْهُ؟ قال: قَوْمْ يَهُدُونَ بغر هَدَبِي" 

؛ يعني أناس بيهدون الناس للخيرء بس إبه؟ مش ده طريق 


* روايات الحديث هنا 
1 صحيح البخاري 

البي -عليه الصلاة والسلام-. مش دي طريقة النبي. ما 
هم عاملين ججمعيات الرفق بالحيوان» وبرضه بيدوا للمساكين, 
مش الغرب بيعملوا كده؟ عاملين كده, بس مش دي طريقة 
البي» طريقة النبي إنك تقول قبلها كلمة الإخلاص موحد 
الأول» وأن تفعلها ابتغاء مرضاة الله. وأنت بتسترهاء فاحمد 
الله -جل وعلا- أن وفقك لسنة البي -عليه الصلاة 
والسلام-. ولدين النبي -عليه الصلاة والسلام-. هذه 
وعلى دين نبينا محمد -صلى الله عليه وسلم- أنا بحاول 
أختصر با أخوانا علشان خلص النهاردة. ودين نبينا محمد 
صلى الله عليه وسلم وملة أبينا إبراهيم حنيفًا مسلمًا وما 
كان من المشركين» خلوا بالكم يا أخوانا إنت كأنك بتقول 
يا رب لو لم يكن على ظهر الأرض مسلم أبدًا فأنا مسلم: 
هي دي معنى على ملة أبينا أبراهيم؛ ما هو ده اللي حصل 
لسيدنا إبراهيم؛ خرج مع زوجه سارة وقال إن سألوني عنك 
سأقول بأنك أختي وهي مين؟ زوجته. فإنه ليس على ظهر 

الأرض من مسلم إلا أنا وأنت. يبقى ملة أبينا إبراهيم إن أنا 
يا رب ثابت على دينك حتى لو إن الأرض كلها كفرت, أنا 
اللي هبقى مسلمء لو الأرض كلها أشركت أنا اللي هبعد 
عنهم» هي دي معن حنيفا مسلمًاء حنيفا يعني ٳيه؟ يعني 
مائلّا عن الشرك, يعني لو كله أشرك أنا إيه هبعد, لو كله 
كفر أنا اللي هبقى المسلم الوحيد» هي دي معنى ملة أبينا 
إبراهيم حنيقًا مسلمًا وما كان من لمشركين. زي ما ربنا قال 
في القرآن: "إن إِبْرَاهِيمَ كَانَ أَمّةَ فَانئَا لَِّهِ حَنِيَا وَ1 يَكْ من 
الْمُشْرِكِينَ" النحل: ٠۲١‏ > أمة يعني هو لوحده كأنه أمة» 
حنيقًا مسلمًا وما كان من المشركين» فأنت تقول كذلك يا 
رب أنا ماشي على دين سيدنا إبراهيم» البي نفسه -عليه 
الصلاة والسلام- كان على ملة إبراهيم اللي هي النيفية 
السمحة, والنبي كان يفرح بذلك وأمره الله بذلك "قل نف 
دان ري ال صِرَاطٍ مُسْتَقِيم دِيئًا قِيَمَا مَلَةَ راهيم حَنيها 
وَمَا كَانَ مِنَ الْمُشْرِكِينَ" الأنعام: .١1١‏ 

ربنا رفع ذكر سيدنا إبراهيم بأنه عبد الله -جل وعلا- 
وحده في أرض عجت بالكفر, وصبر على أن يلقى في النار, 
وصبر على هذا وحاد عن الشرك» وبعد عن الشرك وثبت 
على الإسلام» مع أنه مفيش حد مسلم يساعده. حتى أبوه 
طرده وقال له هار حمك» وقال له امشي» حق أبوه رضي أن 
كله يتجمعوا عليه ویرموه في النار» ومع ذلك هو رضي بالله 
-سبحانه وتعالى - وصبر على ذلك» فأنت تقول يا رب أنا 
أجدد عهدي أنا ماشي ورا سيدنا إبراهيم» واحنا كل صلاة 
بنجدد هذا العهد, اللهم صلّ على محمد وعلى آل محمد 
كما صليت على إبراهيم وعلى آل إبراهيم؛ يا رب أنا 
ماشي وراه وبصلي عليه وبذكره وهأتبع ملته زي ما أنت 
أمرت النبي -عليه الصلاة والسلام- أن يتبع ملته. هو ده 
الدين القيم المستقيم السليم الصحيح, أن تكون على 
طريقة نبي الله إبراهيم. 

علشان كده لما أهل الفترة اللي هم قبل البي -عليه الصلاة 
والسلام-. أهل الفترة الذي قبل عند الله -جل وعلا- من 

كان على ملة إبراهيم, زي ورقة بن نوفل على الحنيفية 
السمحة البعيد عن الشرك, وعلى ملة أبينا إبراهيم حنيقًا 
مسلمًا وما كان من المشركين. 


وأنت تعلنها لربك تبرؤك كذلك من الشرك, وما يخالف هذا 
التوحيد الذي عليه إبراهيم. وجاء عليه النبي الأمين -صلى 
لله عليه وعلى آله وسلم-, وحين تسمع هذا تعجب كيف 
رفع الله -جل وعلا- ذكر نبي الله إبراهيم. ذكر البي - 
عليه الصلاة والسلام- لغاية يوم القيامة صح؟ وذكر النبي 
-عليه الصلاة والسلام- من زمان النبي -عليه الصلاة 
والسلام- لغاية يوم القيامة, وإن كان ربنا قد أعطى النبي ما 
أعطى لإبراهيم» يعني مغلا نقول سيدنا عيسى أو سيدنا 
موسى ربنا رفع ذكرهم كذلك» بس من أول سيدنا موسى 
لغاية يوم القيامة» لكن لم يُرفع ذكر من الأنبياء قاطبة مثلما 
رفع الله ذكر نبي اللّه إبراهيم لدرجة إنك في الصلاة بتذكره. 
والوحيد الذي رفع الله -جل وعلا- ذكره كنبي الله إبراهيم 

وأكثر هو نبينا محمد -عليه الصلاة والسلام-. فأنت 
بتقول أذكار الصباح وتذكر اسم سيدنا إبراهيم» تصلي 
بتذكر اسم سيدنا إبراهيم: بتقرأ قرآن بتذكر اسم سيدنا 
إبراهيم» هذا لأن الله -جل وعلا- رفع ذكره حين أرادوا 
إيقاف ذكره وأراد ربك -جل وعلا- شيئًا آخرء فرفع الله 
ذكره واستجاب دعوته حين قال 'وَاجْعَل ل لِسَانَ صِدْقٍِ في 
الآخرِينَ" الشعراء: 284 فأنت تذكر بلسان صدق ني الله 
إبراهيم في صلاتك وني عباداتك وعدًا من الله -جل وعلا- 
برفع ذكره» أصبحنا على ملة أبينا إبراهيم حنيقًا مسلمًا وما 
كان من المشركين. 

أسأل الله -جل وعلا- أن يتثبتنا وإياكم على هذا الدين 
وأن يتقبل منا ومنكم صالح الأعمال وأن يرزقنا وإياكم 
الإخلاص والصدق في القول والعمل إنه ولي ذلك والقادر 
عليه. وصلى الله وسلم وبارك على نبينا محمد وعلى آله 
وأصحابه أجمعين والحمد لله رب العالمين. 

